Nuusflits - Desember 2015 | Laerskool Roodekrans
Ma, 21/10/2019 - 07:30
Nuusflits - Desember 2015
Dinsdag, December 1, 2015 - 18:04
Die wonder van Kersfees eindig nooit nie, want die grootste geskenk is familie en vriende wat heeljaar met ons is. – Anoniem
So het ons ongelooflik vinnig aan die einde van nog ŉ jaar gekom. ŉ Jaar wat gevul was met prestasies op alle gebiede, vanaf akademie, sport en selfs ons kultuur het voorwaar puik presteer. Ons leerders het die Roodie-naam ten alle tye hoog gedra.
Hou so aan in 2016!
Ek wil graag uit die diepte van my hart my dank uitspreek teenoorelke ouer, grootouer, leerder en personeellid sowel as hulle gadesvir al die toewyding en lang ure van oefen tot wedstryde en optredes.
Dit maak hierdie jaar vir my as Hoof wees so ongelooflik spesiaal.
Ons sien uit om 2016 met vol entoesiasme aan te pak!
Ons wens u gesinne ŉ Geseënde Kersfees toe. Mag u voorwaar ŉ ware Christusfees ervaar.
Indien u op vakansie gaan, wens ons u ŉ veilige reis en lekker rus toe.
Hiermee ŉ lys van die Roodie-prestasies van 2015 en ek glo as u hierna kyk,
u saam met ons leerders en personeel voorwaar trots sal wees op die Roodies.
Daar is 23 Atlete in die Roodepoortspan opgeneem waarvan 14 Atlete daarna in die D12-span opgeneem is. 1 Atleet het deurgedring en is in die Gauteng-span opgeneem wat by die SA-kampioenskappe gaan deelneem het. Die leerder het tydens die SA-kampioenskappe eerste in gewigstoot, vyfde in diskus en agste in spiesgooi geëindig.
Ons netbal bevorder massadeelname by die 0/6’e – 0/8’s, Vanaf 0/9 – 0/13 is daar A, B en C-Spanne.
Vyf Spanne het uit die stryd getree as Ligawenners (JOMO-league). Een Span was Liganaaswenner (JOMO-league), Een C-Span was Ligawenners.
Ons 0/12A-span het sewende in Gauteng geëindig.
Die 0/13A-span eindig vierde in Gauteng en derde in SA (Bronsmedaljewenners).
Uit die 0/13A-span is 3 speelsters opgeneem in die Roodepoortspan, 2 Speelsters behaal D12-span, 4 Speelsters behaal JOMO-ligaspan, 4 Speelsters behaal Gautengspan.
3 Speelsters word genomineer vir netbalspeelster van die jaar in Gauteng. Sazkia Hall word aangewys as beste netbalspeelster van die jaar in Gauteng.
Me. Suzanne Fourie word genomineer as beste afrigter van die jaar in Gauteng.
Ons spog met 10 D12-Skeidsregters, 10 Gautengskeidsregters en 1 SA-skeidsregters.
Ons 0/13A-span word aangewys as beste Laerskole netbalspan in Gauteng.
Ons speel ŉ totaal van 70 wedstryde, 2 spanne eindig onder die Top 8 in Gauteng. Nege seuns word verkies in die Sentraal-Wes rugbyspan en drie seuns word verkies vir die Goue Leeusspan sowel as 1 seun vir die “Sevens-span”.
Ongeveer 100 leerders neem deel aan interne redenaarskompetisie. 15 leerders neem daarna deel aan die 1ste rondte van ATKV-kompetisie. 4 leerders dring deur na die Gauteng-finale van ATKV-kompetisie. 1 leerder gaan verteenwoordig Roodies by die Nasionale ATKV-kompetisie en eindig onder Top 25 landswyd.
2 Gr. 6-leerders neem deel op streeksvlak. 1 Gr. 6-leerder neem deel op provinsialevlak. 2 Gr. 7-leerders neem deel op streeksvlak. 2 Gr. 7-leerders dring deur na provinsialevlak. 1 Gr. 7-leerder behaal 7de plek in Gauteng. Met trots kan Roodies spog met die Gr. 7 Gauteng wenner.
16 Gr. 7-leerders neem deel en 6 Gr. 6-leerders neem deel.
Dis die eerste jaar wat Roodies deelneem aan die Sanlam Wow-spelfees.
In die Grondslagfase het 23 Gr. 1 – 3 leerders provinsiaal deel geneem, waarna 1 leerder nasionaal gaan deelneem het.
By die Seniorfase het 18 Gr. 4 – 7 leerders gaan deelneem aan die provinsiale uitdunne. 1 leerder eindig onder die Top 15 op Nasionale vlak.
58 Leerders van die grondslagfase (Gr. R – 3) het gaan deelneem. In die Seniorfase (Gr. 4 – 7) het 68 leerders gaan deelneem. In totaal het ons die volgende toekennings verower.
20 - A++ toekennings.
17 – A+ toekennings.
16 – A toekennings.
16 – B+ toekennings.
38 – B toekennings.
8 – C+ toekennings.
25 – C toekennings.
1 Gr. 7 leerder eindig derde in Gauteng.
Ons kan met baie trots spog met ŉ Provinsiale- en Nasionale wenner van Wiskunde-in-aksie Gr. 6 en Gr. 7.
Die 0/9- en 0/13-spanne was Roodepoort Liga-naaswenners.
Die 0/9-span was die D12-kampioenskap naaswenners.
Daar neem ± 90 atlete vanaf 0/8 – 0/13 vanjaar deel. 21 atlete het gaan deel neem aan die Roodepoort kampioenskappe 0/9 – 0/13. Na die Roodepoort kampioenskappe word 6 atlete in die D12-span opgeneem.
Ons kan spog met ŉ totaal van 14 seuns in die verskeie ouderdomsgroepe wat opgeneem is in die Sentraal-wesspanne.
0/9 – 3 Seuns, 0/10 – 3 Seuns, 0/13 – 4 Seuns en 0/13 – 4 Seuns in Gauteng-Wesspan. Ons 1ste span het uit die stryd getree as Ligawenners.
Daar het ongeveer 400 seuns en dogters van 0/6 – 0/13 hokkie gespeel. Ons 0/10A-hokkiespan is D12-wenners.
Daar word 8 spelers in die D12-span opgeneem (3 seuns en 5 dogters). Ons spog met een Suid-Gautengspan speelster.
Daar het 4 spanne deelgeneem aan die liga. Twee van die 0/14 spelers is gekies vir die D12-span.
Beide ons kore het voorwaar puik presteer in 2015.
Haal die finale rondte van die Kyknet Sing-in-Harmonie Koorkompetisie, hulle het hul nasionale televisie debuut gemaak op Kyknet.
Met baie trots word ons Seniorkoor aangewys as programwenners van die eerste rondte van die Kyknet Sing-in-Harmonie Koorkompetisie.
Hul verskyn op nasionale televisie tydens die finale uitdunne by Silverstar Casino. Daar word hulle aangewys as afdelingswenners in die kategorie: “Beste gewyde lied” in dié kompetisie.
Ons slimkoppe het voorwaar puik presteer hierdie jaar tydens die Mental Maths kompetisie.
Ons leerders het die volgende plekke behaal op Gautengvlak: Die Gr. 3-leerder behaal vyfde plek, die Gr. 5-leerder en Gr. 7-leerder behaal beide derde plek.
Ons Entrepreneursmarkte vier mondigwording.
Ons groet na 21 jaar vir Juffrou Marlaine Badenhorst. Ons bedank haar vir haar toegewydheid en lojaliteit deur die jare. Sy het diep spore getrap in die lewe van menigte Gr. 3-leerders asook netbalspeelsters. Geniet die kosbare tyd by die huis saam met u gade, kinders en kleinkinders.
Die volgende personeel verlaat die Roodie-familie aan die einde van die jaar. Ons waardeer opreg u toegewydheid en insette wat u gelewer het op alle vlakke by die Roodies. Ons wens u alle sterkte en voorspoed toe vir u loopbane vorentoe.
Juffrou Lené Bouwer – Gr. RR
Juffrou Riëtte Wolmarans – Gr. R
Juffrou Jolinda du Preez – Gr. 1
Juffrou Annelie Botha – Gr. 5
Baie geluk aan die volgende personeel wat verjaar het in November. ŉ Geseënde lewensjaar word u toegewens. Ons hoop u het ŉ wonderlike dag gehad.
· 4 November – Juffrou Ria Viljoen
· 9 November – Juffrou Jane Oosthuizen
· 10 November – Juffrou Isolde Smit
· 16 November – Juffrou René Vere
· 22 November – Juffrou Renita Coetzer
· 23 November – Juffrou Vicky Preiss
· 27 November – Juffrou Maritha Jordaan
Die volgende personeel verjaar gedurende die Desembervakansie. Baie geluk met u verjaarsdae wat voorlê vanaf Maandag, 1 Desember tot die einde van Januarie. ŉ Geseënde lewensjaar word u toegewens.
· 12 Desember – Juffrou Annemarie van Biljon en Emily Pitso – Algemene werker
· 15 Desember – Juffrou Leana du Toit
· 29 Desember – Juffrou Annatjie Hattingh
· 5 Januarie – Juffrou Hanliëtte Oosthuizen
· 13 Januarie – Juffrou Michelle Marais
· 14 Januarie – Juffrou Diedre Lues
· 25 Januarie – Juffrou Rozelle Gray
OUERS EN KINDERS WAT ONS VERLAAT
Aan almal wat nie meer van volgende jaar af aan ons skool verbonde is nie, wil ons ook graag baie dankie sê vir al u insette en ondersteuning deur die jare. Alles wat mooi is, word julle toegewens.
ALLE LEERDERS VAN ONS SKOOL
Baie dankie vir julle pragtige samewerking deur die jaar en die vele prestasies wat bereik is op akademiese-, kultuur- en sportgebied. Geniet julle vakansie!
Aan al ons Gr.7-leerders en –ouers wat ons skool gaan verlaat, wil ons graag baie dankie sê vir al u insette en ondersteuning deur die jare. Ons kan ook met dankbaarheid terugkyk oor die groot mylpale u kinders saam met ons hier by Roodies bereik het.
Alle leerders (Gr. RR – 7) ontvang verslae op Woensdag, 9 Desember tussen 08:00 en 09:00. Indien leerders nie rapporte self kan ontvang nie, word dit in graadverband in die kluis gebêre tot Januarie 2016.
FUNKSIONERING VAN NASKOOLSENTRUM VANAF WOENS, 18 NOVEMBER TOT DINS, 9 DESEMBER 2015
Gedurende bogenoemde dae sal die sentrum slegs vir leerders, wat deur die jaar die sentrum bygewoon het, funksioneer vanaf 13:00 tot 17:30. L.W. Naskoolsentrum sal ook saam met die skool sluit die 9de Desember – 10:00.
LEERDERS WAT AAN DIE EINDE VAN DIE JAAR VERHUIS (GR. RR – 6)
Indien u seker is dat u kind/ers volgende jaar (2016) nie in Roodekrans sal wees nie – laat weet ons per e-pos, [email protected] so spoedig moontlik asb.
Die Roodiekas sal oop wees op die volgende dae en tye.
8 – 12 Januarie – 09:00 – 12:00.
Nuwe en tweedehandse klere is beskikbaar.
Kontak: Ivy Kruger 074-436-3157
2016 – SKOOLKALENDER EN SKOOLVAKANSIEDAE
11 Januarie – Skole open vir personeel.
12 Januarie – Skool open vir Gr. RR-, Gr. R- en Gr. 1-leerders.
13 Januarie – Skool open vir Gr. 2 – 7 leerders.
17 Junie – Skoolvakansiedag
8 Augustus - Skoolvakansiedag
2016 – SKOOLFONDS
Tydens die begrotingsvergadering wat gehou is op 22 Oktober 2015 is die volgende bedrae goedgekeur vir skoolfonds vir volgende jaar:
R16 250.00 vir die volle jaar of R1 625.00 per maand vir 10 maande.
R15 000.00 vir die volle jaar of R1 500.00 per maand vir 10 maande.
R13 770 vir die volle jaar of R1 377.00 per maand vir 10 maande.
Daar sal geen korting toegestaan word vir gelde wat voor 28 Februarie 2016 ten volle betaal is nie. Ook geen korting sal toegestaan word aan ouers wat gebruik maak van die debietorderstelsel nie.
Ouers wat wil aansoek doen vir vrystelling moet dit jaarliks doen. Die vorms is van einde Januarie 2016 beskikbaar in die kantoor.
Naskoolgelde beloop R70 registrasiefooi (eenmalig) en R500 per kind per maand vir 11 maande. Vorms vir registrasie is beskikbaar in die kantoor. GEEN kind sal toegelaat word by die naskool sonder die nodige registrasiedokument nie. Registrasie moet jaarliks gedoen word.
BELANGRIKE DATUMS VIR KWARTAAL 1 - 2016
Hiermee die voorlopige kwartaalprogram vir die vierde kwartaal. Indien daar enige veranderinge is, sal dit so gou as moontlik op die D6 sowel as op die web aangebring word.
Skole Sluit vir leerders vierde kwartaal - Rapporte gaan uit.
Skole begin Personeel.
Alle Leiers by skool.
Leiers by skool.
Gr. RR – Gr. 1 eerste skooldag en foto’s.
Lindie Strydom praat met Gr. RR – Gr. 1-ouers.
Skool begin vir leerders Gr. 2 – Gr. 7-leerders.
Briewe vir RO en Audibloxklasse na ouers.
Atletiek oefening begin.
Lindie Strydom praat met Gr. 2 – Gr. 7-ouers.
Gr. 4 – Gr. 7 Roodie Atletiek-kampioenskappe.
Gr. R – Gr. 3 Atletiek.
Gr. RR en Gr. R-oueraand.
Gr. 2 en Gr.3-oueraand.
Alle Audiblox- en buitemuurse RO-klasse begin.
Gr. 4 – Gr. 7 oueraand.
Ouer- en onderwyser- komiteevergadering
Atletiek Wierda Park. - Weg
Laerskool Wierda Park
Senior Koor oefennaweek
Atletiek teen Weltevreden Park Primary – Weg.
Toets – Wiskunde Gr. 4 – Gr. 7.
Prestige Atletiek Noordheuwel.
Spur 0/13-Netbal Georgetoer fondsinsameling.
RO – Taalklassies vir Gr. R en Gr.1-leerders begin.
Toets – Afrikaans Gr. 4 – Gr. 7.
Roodepoort Cluster A.
Toets – Engels Gr. 4 – Gr. 7.
Barnyard 0/13-Georgetoer fondsinsameling.
Junior Redenaar Kursus.
Toets – NW Gr. 7.
Toets – NW en Teg
Gr. 4 – Gr. 6.
Navi Redd vertoning in skoolsaal.
Rugby en Netbal oefening begin
Gehoorsifting vir Gr. R en Gr. 1.
Rugby- en Netbal-ouerinligtingsaand.
Toets – KK Gr. 4 – Gr. 7.
Vrydag, 19 - Sondag, 21
Toets – EBW Gr. 7.
Interne Redenaar Kompetisie Seniors.
Toets – LV Gr. 4, Gr. 5 en Gr. 7
Opvoedkundige toere Gr. 5 en Gr. 7.
Opvoedkundige toere Gr. 4.
Interne Redenaars Kompetisie Juniors.
Toets – LV Gr. 6.
Netbalkliniek 0/6 - 0/8.
Rugbywedstryde teen Bryanston Parallel.
Audiblox- en RO staak vir die kwartaal.
Rugby en Netbal teen Laerskool Wierdapark - Tuis
Vrydag, 11 - Saterdag,12
Netbal Konka 0/9 - 0/13
Rugby en Netbal Rooihuiskraal
Netbal Proewe 0/12 en 0/13
Rapporte uit na ouers
VERWELKOMINGSDAG - GR. RR, GR. R EN GR. 1
Laerskool Roodekrans het op Vrydag, 6 November vir die 2de keer Gr. RR-maatjies verwelkom. Sedert Januarie 2015 het ons ook 2 Gr. RR-klasse waar kleuters van 4 – 5 jaar, hulle in Roodieland kan kom tuismaak. Ouers en kleuters het vir ŉ uurtjie kom inloer om met hulle nuwe omgewing en Juffrouens te kom kennismaak.
Ons Gr.R-maatjies en hulle ouers, het ŉ kort vertoning in die saal bygewoon, nadat 2 van ons huidige Gr. R’e Caylee Jonker en Ruvé Zeelie met gebed geopen het. Daarna het hulle bietjie bang en onseker hulle nuwe Juffrouens ontmoet. Hulle is na hulle klasse waar hulle gehoor het dat hulle nou Roodie Rakkers is. Die ys is gou gebreek toe elkeen hulle eie kroon gemaak en ŉ koeldrankie en skyfies ontvang het. Terwyl Pappas en Mammas by die saal inligting ontvang en tee gedrink het, het hulle, hulle nuwe klasse verken. Ons leiers het hand bygesit en teen die tyd dat hulle ouers hulle kom haal het, was die meeste maatjies al lekker tuis.
Die nuwe Gr. 1’s en hulle ouers is ook eers in die saal ontvang, waar die hoof Mnr. Deon Rousseau, hulle verwelkom het, ook hulle is met ŉ vertoning vermaak.
Hulle opgewondenheid was groot om te hoor by watter Juffrouens hulle vir 2016 ingedeel is, en hulle is klasse toe om ŉ prentjie te maak en ŉ storie te hoor. Die meeste Gr. 1’s is van ons ou Gr. R’e van 2015 en hulle het met selfvertroue saam met hulle nuwe Juffrouens gegaan. Ons het ook heelwat Gr. 1’s wat van kleuterskole in die omgewing of kom en a.g.v. die groei in getalle, gaan ons nou ŉ 6de Gr. 1-klas in 2016 begin.
Te danke aan goeie spanwerk van bekwame personeel was die dag ŉ groot sukses. Nou moet die Juffrouens net bontstaan om te verduidelik wanneer hulle nou uiteindelik in hulle nuwe klasse gaan wees.
Op die 10de en 12de November, het die Gr. R’e hul jaarlikse diplomaplegtigheid gehad. Dit was voorwaar ŉ spoggeleentheid! Elke kleine gesiggie het gestraal tydens hul item en élke mamma, pappa, ouma én oupa het breë bors hul kleinding dopgehou.
Baie dankie aan elke Gr. R-juffrou vir baie moeite én tyd wat julle in elke Gr. R-maatjie ingesit het. Julle is TOPS!!
GHOLFDAG – 2 Oktober 2015
En so is nog ‘n suksesvolle gholfdag agter die rug.
ŉ Hartlike woord van dank aan Mnr. Deon Rousseau en die Gholfkomitee!
Graag wil ons elke borg, ouer, leerder en personeellid bedank vir hul bydrae tot die dag.
Die van julle wat daar was, sal sekerlik saamstem dat gaatjie 17 die een met die meeste gees was. Dit was daar waar oud-Roodies weer kon kuier saam met oud-personeel, en sommer ook die nuwe jonger personeel kon leer ken.
‘n Bedrag van R110 000 is ingesamel met die lootjieverkope. Dankie vir almal wat so hard gewerk het om die bedrag in te samel.
Die wenners is dan soos volg:
R10 000 – Pieter Roodt
R7 000 – Pieter de Waal
R3 000 – Nico Knopp
Leerders met meeste verkope:
R2 000 – James Futcher
R1 000 – Zané van Zyl
R500 – Giselle Preis
Klas met meeste verkope:
Spur – Rozelle Gray
McDonalds – Antoinette Rousseau
Snoepie – Jolinda du Preez
Baie geluk aan die bogenoemde Juffrouens en hul klasse.
Vir die van u wat nog nie die gholfdag bygewoon het nie, onthou volgende jaar maak ons weer so.
Wees verseker dat julle onbaatsugtige werk in belang van ons skool, opreg waardeer word.
Terugvoering wat ons by die skool ontvang is baie positief en die ouers sien al klaar uit na die volgende een.
GR. 1 – AANVULLENDE LEES
Die volgende Gr.1-leerders het 20 of meer aanvullende boeke gelees. Baie geluk! Ons is baie trots op julle. Hou so aan!
Troy Erasmus Xander Pretorius Ethan Botha Shane v Jaarsveld
Jayden de Beer Andwart J v Rensburg Kian Nel
Die volgende Gr. 1-leerders het 60 of meer aanvullende boeke gelees. Julle is baie fluks hou so aan!
Lyudmilla Potgieter Tristan Helmand Denique van Rooyen Zeldria Duncan
Amelia Schutte Markus Kemp Jandré v.d Merwe Soné Botha
Ruché Schoch Kendra Cabral Christi Nel Bianca Jooste
Kaylee Posthumus Kayleigh Pienaar Dian Kruger Danive Serfontein
Sebastian Ludick Arno Wolmarans Zak Trollip Marcus van Zyl
Danica de Jager Anika Begeman Eduan Erasmus Christiaan Pieterse
Leandra vd Walt Elsjé vd Berg Cornique Marinkowitz Adriaan de Haan
Leahmé Kinsman Jaco Bouwer Anika Begeman Wian Vermaak
Armand Gerber Anzelle Vorster Billy van Rooyen Inka Greyvenstein
Die volgende Gr.1-leerders het 100 of meer aanvullende boeke gelees. Julle is regtig besig om klein boekwurms te word ons is trots op julle!
Denique v Rooyen Daniella Davel Markus Knop Chloë Botha
Thabiso Mahome Mienke Buys Kaeley Barnes Ruan Nel
Dian Kruger Ian Venter Lianka Nel Magdalie de Bruyn
Giselle Preis Lené Ludick Kayleigh Pienaar Dian Kruger
Christi Nel Arista Engelbrecht Juan de Bruyn Aidan Buitendag
Logan Botha Eske Wiid Dunika Visagie Amelia Schutte
Cristiano Matos Hein le Hanie Ruan Pretorius Jenna Cronje
Die volgende Gr.1-leerder het 200 of meer aanvullende boeke gelees. Baie geluk aan dié boekwurm.
GR. 2 – AANVULLENDE LEES
Die volgende Gr.2-leerders het 50 of meer aanvullende boeke gelees. Baie geluk! Hou so aan!
Kendra Steyn Xané Voges Inge-Mari Kok Danelle Swart
Tahlita Bernardes Connor Osmers Tessa Bernardes Mienka Mostert
Darius Maritz Lieschen Voges Ewan Lombard Divan Pieters
Abigail Venter Jordan Steenkamp Mienka Mostert
Die volgende Gr. 2-leerders het 100 of meer aanvullende boeke gelees. Ons is trots op ons boekwurms!!
Abigail Labuschagne Jade Swanepoel Charnique Fouché
Liné Allen Carmi Esterhuyse Tiana Strydom
Zané van Zyl Hendré Calitz Megan Smit
Die volgende Gr.2-leerders het 150 of meer aanvullende boeke gelees. Julle is regtig besig om klein boekwurms te word ons is trots op julle!
Marion Wolmarans Reeché Mestre Thian Steyn Hycia Visser
Minette Britz Rohané Herbs Macyla Grewar Juanita van Vuuren
Die volgende Gr.2-leerder het 200 of meer aanvullende boeke gelees. Baie geluk hou so aan, ons is voorwaar trots op jou!
Carla Müller Nathan Poustie Rachel Wiggill Estelle Kriek
Liga – Semi-finale uitspele
Die uitslae van die spanne wat deurgedring het na die Semi-finale rondte van die liga was soos volg.
Verloor met 12 lopies
Verloor met 7 paaltjies
Verloor met 6 paaltjies
Verloor met 22 lopies
Wen met 50 lopies
Laerskool Helderkruin Aandreeks
Die 1ste-span het aan die aandreeks by Laerskool Helderkruin deelgeneem. Ons het die plaattrofee gewen. Ons kan met trots sê dat vier van ons seuns deur die loop van die toernooi aangewys is as spelers van die wedstryd. Dankie aan al die spelers vir julle spangees tydens die toernooi. Julle het verseker die Roodie-naam hoog gehou.
· Ledigheid is die duiwel se oorkussing.
· As die vlooi byt, moet jy krap.
· Elke haan is koning op sy eie mishoop.
· As twee hande mekaar was, word albei skoon.
· Om van ‘n padda vere te probeer pluk.
· Bloed kruip waar dit nie kan loop nie.
· Die pap dik aanmaak.
· Wie wind saai, sal storm maai.
· Jou eie boondtjies uitdop.
· Die oggendstond het goud in die mond.
· Iemand se Achilleshiel.
· As die hoenders tande kry.
· ‘n Man van twaalf ambagte en dertien ongelukke.
· Haastige hond verbrand sy mond.
· Elke bobbejaan het sy krans.
Ons skop 2016 weer af met ons gewilde gesinskamp – nou opgegradeer na ‘n FAMILIE-KAMP. Ja, jy het reg gelees, jy kan enige iemand nou saam met jou bring, ouma en oupa, ooms en tannies , neefs en niggies of selfs naaste vriende saam met julle, solank die hoofbespreker ‘n kind of paar kinders in Laerskool Roodekrans het.
Waarmee of waarin kamp of slaap ons?
Jy kamp waarmee jy wil en wat vir jou gemaklik is – tent, woonwa, huur of leen een, maar kom kamp saam met ons. En vir die wat nie in ‘n dop of tent wil bly nie, is daar ook die chalet-opsie, ongelukkig beperk tot net 4 van hulle, en hulle loop vinnig.
KAMPNAWEEK: 19 tot 21 Februarie 2016
WAAR: KLEIN PARADYS (+- 17 km Noord vanaf Brits)
Kampeerstaanplekke - 80 geplaveide Kamperfies onder bome
o 4 Bed Chalet : 3 beskikbaar
o 2 Bed Chalet : 1 beskikbaar (“Batchelor” tipe eenheid en maak gebruik van die kamp se ablusiegeriewe)
o Bring asb. eie handdoeke en skottelgoedseep.
P.S. Hekke maak Vrydag oop vanaf 08:00 en sluit Sondag 16:00 vir kamp
Ongelukkig word geen troeteldiere toegelaat nie – jammer!
WAT OM TE DOEN (Ingesluit in prys):
· Groot dam – Visvang (“Soen en Groet/Catch & Release”)
· Kanovaarte (Eie reddingsbaadjie)
· Swem ( 4 swembaddens – lou en koud)
· Tennis ( Eie rakette & balle)
· Opelug Skaak
· TV kan gereël word in saal indien belangrike rugbywedstryd gespeel word.
KOSTES VIR DIE NAWEEK:
Kampeer staanplek = 80
1 - Voertuig
2 Bed Chalet = 1
Maks - 2
4 Bed Chalet = 2
4 Bed Chalet Damwal = 1
· Gelyste bedrae in die tabel is per staanplek en per chalet, en vir 4 PERSONE en 1 Voertuig per staanplek of chalet.
· MAKSIMUM 6 PERSONE per staanplek teen R 100.00 per persoon per nag ekstra indien meer as 4 persone per staanplek.
· Meer as een voertuig per staanplek koste is dan R 50.00 per ekstra voertuig per nag ekstra.
· Gesinne wat bymekaar wil kamp moet ONDER EEN GESIN SE NAAM bespreek en die volle bedrag betaalbaar van ALLE GESINNE moet die besprekingvorm vergesel - eerste bespreking op die lys sal die hoofkontak wees vir die bespreking asook verantwoordelik wees vir die volle betaling van almal se gelde.
o Besprekings sal slegs saam met VOLLE betalings aanvaar en ge-allokeer word.
§ Betalings kan elektronies aan Laerskool Roodekrans gemaak word:
§ Laerskool Roodekrans
§ ABSA Horison
§ Takkode: 630 841
§ Rekeningnommer : 1001 821 365
§ Verwysing: GK (Naam en van van persoon wat bespreek)
o Staanplek grotes is beperk en kan nie alle groote woonwaens hanteer nie, dus dui asb. aan waarmee u kom kamp sodat ‘n geskikte staanplek toegewys kan word bv. Swing, Penta of Romany.
o ALLE Kontant / Tjeks & bewys van betalings tesame met besprekings vorm moet by Magda Pienaar by die skool ingehandig of ge-epos word – [email protected].
VIR VERDERE INLIGTING KONTAK FRANCOIS PIENAAR
- 083 609 1466
Baie geluk aan al die onderstaande leerders met hulle puik prestasies wat hulle behaal het in die verskillende aktiwiteite. Ons as Roodies, is altyd baie trots om te sien hoe ons leerders presteer buite-skoolverband. Dit maak ons ongelooflik trots as die Roodie-naam so hoog gehou word.
Hano de Klerk is aangewys as die Judo SA-skole kampioen in die +50kg kategorie op 3 Oktober.
Karli Ackerman het op Saterdag, 12 September deelgeneem in groepsverband aan die “Roodepoort Dance Festival” by die Roodepoort Amfiteater in ŉ Hip-Hop dans roetine. Hulle groep het ŉ 2de plek verower tydens die byeenkoms.
Ruan Cronje is gekies vir die 0/14 Johanneburg-Metro Skaakspan wat Gauteng in Januarie 2016, gaan teenwoordig by die Suid-Afrikaanse Skaakkampioenskappe in Kaapstad. Sterkte vir die kampioenskappe.
By die jaarlikse Sentraal Gauteng Stoei prysuitdeling is die volgende toekennings aan twee van ons leerders toegeken:
Ruan Welman - 0/10-SA Liga deelname – Goud, 0/10-SA Streeks deelname – Goud en hy ontvang ŉ trofee vir die beste 0/10-stoeier vir 2015
Sebastian Piek - 0/9-SA Liga deelname – Goud, 0/9-SA Streeks deelname – Goud en hy ontvang ŉ trofee vir die beste 0/9-stoeier vir 2015
Albert Loubser het Saterdag, 14 November ŉ 3de plek behaal in diskus 0/13-seuns by die Sentraal Gauteng Kampioenskappe in Germiston.